৩৬৬ মিটারের জন্য আটকে নিউ গড়িয়া-সেক্টর ৫ মেট্রো, বিক্ষোভে বিজেপি

কলকাতা: গড়িয়া থেকে বিমানবন্দর পর্যন্ত মেট্রো প্রকল্পের কাজ বন্ধ। যার জেরে ফের অবস্থান বিক্ষোভে বিজেপি। শুক্রবারই শহরে তিনটি রুটের মেট্রো প্রকল্পের উদ্বোধন করলেন প্রধানমন্ত্রী নরেন্দ্র মোদি (Pm Narendra Modi)। তারপরই ফের একরাশ অভিযোগ তুলে ধরল বিজেপি (Bjp)। অভিযোগ, রাজ্য সরকারের অসহযোগিতায় গরিয়া টু এয়ারপোর্ট রুটের মেট্রো প্রকল্পের কাজ বন্ধ হয়ে রয়েছে। এবার থেকে কাজ শুরু করতে হবে, সেই দাবিতে অবস্থান বিক্ষোব বিজেপির।

শুক্রবারই বঙ্গ সফরে এসেছিলেন প্রধানমন্ত্রী নরেন্দ্র মোদি। প্রধানমন্ত্রীর হাত ধরেই একটি সাবওয়ে সহ তিনটি মেট্রো পথের শুভ সূচনা করা হয়। কল্লোলিনী তিলোত্তমা এবার হয়ে উঠবে আরও দ্রুতগামী। শুক্রবার প্রধানমন্ত্রী নরেন্দ্র মোদি (PM Narendra Modi) হাওড়ায় একটি সাবওয়ে সহ শহরে তিনটি নতুন মেট্রো প্রকল্পের উদ্বোধন করেছেন। তিনি এই নতুন রুটগুলিতে মেট্রো পরিষেবারও উদ্বোধন করেছেন। এখন থেকে ইয়েলো লাইনের (Yellow Line) নোয়াপাড়া থেকে জয় হিন্দ বিমানবন্দর পর্যন্ত মেট্রো পরিষেবা পাওয়া যাবে। এছাড়াও, হাওড়া ময়দান থেকে সল্টলেক সেক্টর ফাইভ পর্যন্ত গ্রিন লাইনের (Green Line) পুরো অংশ এবং অরেঞ্জ লাইনের (Orange Line) কবি সুভাষ থেকে বেলেঘাটা পর্যন্ত অংশে মেট্রো চলাচল করবে। ফলে কলকাতা শহরের আনাচ কানাচে পৌঁছনো যাবে আরও দ্রুত। যার জেরে সাধারণ মানুষের ভোগান্তি এবার থেকে অনেকটাইকমতে চলেছে। তাদের যাতায়াতের সুবিধা হচ্ছে বলে জানানও হয়েছে। অন্যদিকে বিধাননগরে বিজেপির বিক্ষোভ গড়িয়া থেকে এয়ারপোর্ট রুটের মেট্রো প্রকল্পের কাজ বন্ধ হয়ে রয়েছে। সেই কাজ অতি দ্রুত শুরু হোক। সরকার সহযোগিতা করুক। তাতে সাধারণ মানুষ উপকৃত হবে । এই দাবি নিয়েই বিক্ষোভ দেখায় বিজেপি।

আরও পড়ুন: গ্রিন, অরেঞ্জ, ইয়েলো! জেনে নিন নতুন মেট্রো পরিষেবার সমস্ত খুঁটিনাটি

একটা ছোট জায়গার কাজ হচ্ছে না বলেই আটকে আছে নিউ গড়িয়া-সেক্টর ৫-এয়ারপোর্ট মেট্রো করিডরের কাজ। গত বুধবার সংসদে সেই প্রসঙ্গ উল্লেখ করেন বিজেপি সাংসদ তথা রাজ্য বিজেপির সভাপতি শমীক ভট্টাচার্য। ওই কাজের জন্য গোটা মেট্রো করিডরে কী প্রভাব পড়ছে, কতটা অসুবিধা হচ্ছে, সে কথাও উল্লেখ করেছিলেন তিনি। খোদ মেট্রোর জেনারেল ম্যানেজার কয়েকদিন আগেই আক্ষেপ করে বলেছেন, চিংড়িঘাটার মাত্র ৩৬৬ মিটার এবং নব দিগন্ত থেকে সিটি সেন্টার পর্যন্ত মেট্রো প্রকল্পের জন্য যে জমি প্রয়োজন ছিল, দেয়নি রাজ্য। বারবার আবেদন করা সত্ত্বেও দেওয়া হয়নি। এই জমিটুকু যদি পাওয়া গেলে ওই অংশের কাজ শেষ হয়ে যেত। ফলে কবি সুভাষ থেকে জয়হিন্দ মেট্রো স্টেশন বা কলকাতা বিমান বন্দর পর্যন্ত মেট্রো করিডরের অনেকটা অংশই চালু করে দেওয়া যেত। এই সমস্যার কথা জানিয়ে ফের বিক্ষোভ বিজেপির।